— 39% — 
vous ay tousiours demandez mesmes par mes der- 
nieres pour tenir à Montrœul et renforcer à The-. 
rouenne et Hesdin ainsi que le besoing se pourra pre- 
senter Et en ce faisant les dictes places demoureront 
en telle seureté que auecques la bonne deuotion, 
enquoy est tout ce peuple de deça, de vous y faire 
bon seruice, j'espère vous en aurez contentement. 
Sire je vous puis aussi aduertir que les dits Anglois 
par la terre n’ont encorés faict course ne entreprise 
sur voz subgectz sinon sur ceulx qui se sont trouuez 
dedans leur pais et sur leur terre. Mais par la mer 
Ilz ont prins depuis quatre jours deux nauires de 
Dieppe, et ceulx dudict Dieppe en ont prins une des 
leur quilz ont amenée en ceste ville, chargée de grains, 
qui nous viendront bien à propos, Car vous sçauez 
Sire quil n’y a aucune munition, Sinon ce que j'ay 
prins du pais par vostre commandement Et en faictz 
ordinairement venir le plus que je puis de sorte que 
si nous auons faulte de vins nous burons de la biere 
à nostre naturel, puisque nous aurons assez de quoy 
en faire. 
Sire, Il vous pleut l’année passée m'’accorder qüe le 
s' de Cormettes, mon frère, qui est un de vos gentilz 
hommes, demoureroit auecques moy, ce quil a faict 
jusques à maintenant que je l'ay encores retenu pour 
me faire compaignye à ce bout de deçà, Ou Il est 
besoing quil y ayt des gens de bien pour vostre ser- 
vice, Vous suppliant très humblement, Sire, l’auoir 
pour excusé s'il n'est à son Enseigne. ; 
Sire, je supplye a tant le créateur vous donner en: 
parfaite santé très bonne et très longue vye. De Boul- 
_ logne le xuur° jour de juillet MV: XLHL, 
